Zdanlivá hviezdna veľkosť

Zdanlivá hviezdna veľkosť (iné názvy: zdanlivá veľkosť, zdanlivá magnitúda, zdanlivá jasnosť; značka m) je fotometrická veličina udávajúca jasnosť hviezdy alebo iného objektu na oblohe v logaritmickej škále bez zohľadnenia jej či jeho vzdialenosti od pozorovateľa. Ak sa do úvahy berie i vzdialenosť od pozorovateľa, hovorí sa o absolútnej hviezdnej veľkosti. 

Táto veličina teda opisuje množstvo svetla prijatého z objektu. Stokrát menšia jasnosť (napr. toho istého objektu v desaťnásobne väčšej vzdialenosti) zodpovedá zdanlivej hviezdnej veľkosti, ktorá je o päť magnitúd väčšia. 

Na výpočet zdanlivej magnitúdy dvoch objektov možno použiť Pogsonovu rovnicu:

+ Škála zdanlivých hviezdnych veľkostí Zdanlivá hviezdna veľkosť Nebeský objekt −26,73 Slnko −12,6 Mesiac v splne −4,4 Maximálna jasnosť Venuše −2,8 Maximálna jasnosť Marsu −1,5 Najjasnejšia hviezda vo viditeľnom spektre: Sírius −0,7 Druhá najjasnejšia hviezda: Canopus 0 Nulový bod podľa definície: Tým bola kedysi Vega 3,0 Najslabšie hviezdy viditeľné z mestských oblastí 3,5 Najjasnejšia galaxia:  Galaxia Andromeda 6,0 Najslabšie hviezdy pozorovateľné voľným okom 12,6 Najjasnejší kvazar 27 Najslabšie objekty pozorovateľné vo viditeľnom svetle s  pozemskými ďalekohľadmi 30 Najslabšie objekty pozorovateľné vo viditeľnom svetle s Hubblovým teleskopom 38 Najslabšie objekty pozorovateľné vo viditeľnom svetle s plánovaným OWL (2020)

Tieto hodnoty sú iba približné vo viditeľných vlnových dĺžkach (v skutočnosti tieto hodnoty závisia od presnej použitej pásmovej priepustnosti).

 Pozri aj 

 Zoznam najjasnejších hviezd

Kategória:Astronómia